‘બેશરમ’, ‘બોમ્બે વેલવેટ’ અને ‘જગ્ગા જાસૂસ’ રણબીર એક પછી એક સતત બોગસ ફિલ્મો સ્વીકારતો ગયો. તેની છેલ્લી ત્રણ ફિલ્મોની કમાણી ર૦ર કરોડ રહી છે અને તે કમાણીની બાબતે ટોપ ટેન અભિનેતાની યાદીમાં આઠમી પોઝિશન પર છે. કરિયરની શરૂઆતમાં રણબીર કપૂરે જે રીતે એન્ટ્રી કરી ત્યારે કોઇએ વિચાર્યું ન હતું કે તેનો આવો અંત આવશે. રણબીર કપૂરને આશા ન હતી કે ‘જગ્ગા જાસૂસ’ કમાણીની બાબતમાં સલમાનની ‘ટ્યૂબલાઇટ’નો પણ રેકોર્ડ તોડી દેશે. એટલું તો નક્કી છે કે રણબીર કપૂર કહાણીને બિલકુલ સમજી શક્યો નથી, નહીં તો ‘બોમ્બે વેલવેટ’ અને ‘જગ્ગા જાસૂસ’ને હા ના પાડી હોત, જોકે હવે રણબીર કપૂર કોઇ સલાહકારની વાત માન્યા વગર પોતાની મરજીથી જ નિર્ણય લેવાનો છે. આ જ કારણે તે તેના મિત્ર અયાન મુખરજીની ‘ડ્રેગન’ પર નવેસરથી વિચાર કરી રહ્યો છે. •